Haluatko opetella pelaamaan shakkia? Länsimäen shakkikerho on avoin kaiken ikäisille vasta-alkajille. Tervetuloa mukaan! Shakkikerho kokoontuu Länsimäen kirjastossa joka keskiviikko klo 13.30-15.30. Shakkikerhon vetäjänä toimii Stigu, joka on kokenut shakkikonkari. Tarjolla perehdytystä pelin sääntöihin ja myös tietoa shakin historiasta. Ei ilmoittautumista. Huom. viimeinen kokoontuminen ke 29.11.2023. kuva: Länsimäen kirjasto
Lauantaina 2.12. klo 13 Pointissa Itsenäisyyspäivän kunniaksi nuorten shakkiturnaus. Tervetuloa!
Opitaan kielioppia! Haluatko harjoitella suomen kielioppia mukavassa ryhmässä? Ryhmä on etäryhmä eli opetus tapahtuu internetissä.
Haluatko harjoitella suomen kielioppia? Tule mukaan tähän ryhmään! Kielioppiryhmä kokoontuu maanantaisin kello viisi internetissä eli voit osallistua ryhmään kotoa. Tule paikalle jo kello 16:55. Sinun olisi hyvä osata jo jonkin verran suomea. Kielitasosi olisi hyvä olla vähintään A2. Käytämme Zoom-ohjelmaa. Zoomia voit käyttää, jos sinulla on älypuhelin, tabletti tai tietokone. Liity tapaamiseen tästä linkistä: https://us02web.zoom.us/j/83156323946?pwd=VExGUldqQ0QyZU4rVCtjRnpvMHF2QT09 Meeting ID: 831 5632 3946 Tarvitset salasanan, jotta voit liittyä tapaamiseen. Saat salasanan, kun lähetät sähköpostia osoitteeseen gaidig.dubois@vantaa.fi TAI iina-ruusa.pyykkonen@luetaanyhdessa.fi. Tervetuloa mukaan! Viimeinen kerta ennen kesälomaa on 29.5.2023. Ryhmä jatkuu syksyllä 4.9.2023. Aikataulu: Syksy ma 4.9.– ma 18.12.2023 ei pidetä: ma 16.10. (viikko 42) talviloma pe 23.12.2023–7.1.2024 Kevät ma 8.1.– ma 27.5.2024 ei pidetä: ma 19.2.2024 (viikko 8) ei pidetä: ma 1.4.2024 (pääsiäinen) Kuva: Unsplash.com / Chris Montgomery
Tule fiilistelemään lähestyvää joulua Hakunilan kirjaston lapsille suunnattuun jouluelokuvanäytökseen!
Hakunilan kirjasto esittää torstaina 14.12. klo 16 alkaen: lasten jouluelokuvanäytös! Tule fiilistelemään lähestyvää joulua ja katsomaan jouluista elokuvaa. Näytettävä elokuva on vuonna 2007 ilmestynyt Joulutarina. Tarjolla glögiä ja pipareita. Vapaa pääsy. Elokuva sallittu kaikenikäisille.
Tervetuloa läksykerhoon Entressen kirjastoon! Läksykerhoon ovat tervetulleita kaikki alakouluikäiset lapset. Läksykerho kokoontuu kahdesti viikossa, tiistaisin ja torstaisin klo 14-15 Entressen kirjastossa Espoon keskuksessa.
Tervetuloa läksykerhoon Entressen kirjastoon! Läksykerhoon ovat tervetulleita kaikki alakouluikäiset lapset. Läksykerho kokoontuu kahdesti viikossa, tiistaisin ja torstaisin klo 14-15 Entressen kirjastossa Espoon keskuksessa. Tarkempi paikka on vaihdellen Sininen huone tai Aistihuone. Läksykerhossa on ohjaaja, joka auttaa lapsia läksyjen teossa sekä tukee suomen kielen vahvistumista. Suomen kieltä vahvistetaan muun muassa keskustelemalla ja yhdessä lukemalla. Lisäksi läksykerhossa on muuta toimintaa kuten liikkumista, leikkiä ja askartelua. Kerhon aikana on tarjolla välipalaa. Lisätietoja läksykerhosta saat laittamalla sähköpostia toimisto@iftinseura.fi tai soittamalla 044 240 7526. tiistaisin Sinisessä huoneessa klo 14 - 15 12.9., 26.9., 3.10., 10.10., 31.10., 14.11., 21.11., 5.12., 12.12. tiistaisin Aistihuoneessa klo 14 - 15 5.9., 19.9., 24.10., 7.11. torstaisin Sinisessä huoneessa klo 14 - 15 7.9., 14.9., 28.9., 5.10., 12.10., 2.11., 9.11., 23.11., 7.12., 14.12. HUOM. 21.9. klo 15 - 16 torstaisin Aistihuoneessa klo 14 - 15 26.10., 16.11., HUOM. 30.11. klo 15 - 16 Syyslomalla 16. - 20.10. ei ole läksykerhoa. Läksykerhotoiminnasta vastaa Iftin-seura ry, www.iftinseura.fi Lisätietoa seuran muusta toiminnasta saat Facebookista: Iftin-seura ry ja Instagramista: iftinseurary
Kauhutarinahetki vähintään seitsemän vuotiaille lapsille.
Kauhutarinoita lapsille -tapahtuma on valitettavasti peruttu 30.11.2023. Pahoittelemme! Kauhutarinahetki vähintään seitsemän vuotiaille lapsille.
Enter ry:n maksutonta tietotekniikkaopastuksia on tarjolla Kallion kirjastossa ajanvarauksella keväällä keskiviikkoisin 11.1. - 21.5. 2024 kello 13 - 15 . Opastukset järjestetään Ryhmätyötila Otsossa. Varaa tunnin opastusaika kirjastosta tai soittamalla numeroon puh. 09 310 85 053. Kerro varausta tehdessäsi, millainen laite sinulla on. Jos sinulla on selkeä ongelma, johon tarvitset apua, kuvaile ongelma mahdollisimman tarkasti. Kallion opastajat eivät opasta iPad eikä iPhone -laitteisiin eikä Mac-läppäreihin liittyvissä ongelmissa. Ota mukaan omat laitteesi sekä tarvittavat tunnukset ja salasanat. Jos et pääse opastukseen, soita kirjastoon ja peru tai muuta opastusaika. Ajanvaraukset kevään opastuksiin alkavat tammikuussa. Enter ry on tieto- ja viestintätekniikasta sekä vapaaehtoistoiminnasta kiinnostuneiden eläkeläisten yhdistys. Yhdistyksen kotisivu: Enter ry. *** Kallion kirjasto Viides linja 11 (09) 310 85053 Kallion kirjasto Facebookissa
Tervetuloa kirjallisuusiltaan, jonka aiheena on Arvo Tuomisen uusin kirja Riisutut naamiot, särkyneet unelmat.
Tervetuloa kirjallisuusiltaan, jonka aiheena on Arvo Tuomisen uusin kirja Riisutut naamiot, särkyneet unelmat. Tietokirjailijana ja dokumentaristina tunnetuksi tullut Arvo Tuominen käsittelee esityksessään Suomen ja Venäjän välisiä suhteita, niiden tulevaisuuden näkymiä, Ukrainan sotaa sekä Venäjän ajamaa moninapaista maailmanjärjestystä. Tuominen esittelee näkemyksiään uudesta kirjastaan Riisutut naamiot, särkyneet unelmat ja pohtii sen pohjalta mm. miksi Venäjä hukkaa toistuvasti mahdollisuutensa rakentaa oikeudenmukaista ja toimivaa yhteiskuntaa. Tuominen on tehnyt useita Suomen ja Venäjän suhteita käsitteleviä dokumenttielokuvia sekä kirjoja. Tilaisuuden järjestetää Karjala Klubi ja se on avoin kaikille.
Yaldā – runouden, musiikin ja tanssin yö
Vuoden pisintä yötä juhlistava Yalda kutsuu sinut, perheesi ja ystäväsi kirjastoon nauttimaan runoudesta, musiikista, ruuasta, tanssista, askartelusta ja kirjallisuudesta!
Tapahtumapaikka: Itäkeskuksen kirjasto ja kulttuurikeskus Stoan aula Tapahtuma-aika: ke 20.12. klo 15-19 Vuoden pisintä yötä juhlistava Yalda kutsuu sinut, perheesi ja ystäväsi kirjastoon nauttimaan runoudesta, musiikista, ruuasta, tanssista, askartelusta ja kirjallisuudesta! Yaldā yö (farsin kielellä: شب یلدا shab-e yalda) on talvipäivänseisauksen aikana vietettävä ikivanha juhla, jolloin perheet ja ystävät kokoontuvat yhteen syömään, juomaan sekä lukemaan runoutta pitkälle yöhön. Yalda toimii inspiraationa tapahtumassamme, jonka ohjelmaan kuuluu musiikki-, tanssi- ja runoesitysten ohessa ruoka-, kirja- ja korumyyntiä. Tapahtumassa pääset myös askartelemaan omenasta ja neilikasta Yalda yön perinteen mukaisia lahjoja läheisillesi! Tapahtuman ruoka-, kirja- ja vaatemyyntipisteet löydät Stoan aulasta ja ravintolasta, kun taas musiikista ja runoudesta pääset nauttimaan kirjaston puolella. Missä ja miten Yaldaa vietetään? Yaldaa vietetään Iranissa, Irakin Kurdistanissa, Afganistanissa, Tadžikistanissa, Azerbaidžanissa ja Turkissa. Yalda yön aikana on tapana lukea ja lausua Divan-e Hafezin runoja, joita löytyy useiden iranilaisten perheiden kirjahyllyistä. Juhlan perinteeseen kuuluu lisäksi granaattiomenoiden, vesimelonien ja pähkinöiden nauttiminen. Hedelmien punainen väri symboloi perinteisesti aamunkoittoa sekä elämän ’hehkua’. Tapahtumassa esiintyvät muiden muassa tutkija Joonas Maristo ja muusikko Marouf Majidi, muusikot Goran Goran ja Rebwar, tanssija Safa Solati, kirjailija Jyrki Kiiskinen, runoilija Lauri Vanhala, laulaja Kamand sekä runoilija Hamid. Esitysten aikataulu julkaistaan lähempänä tapahtumaa. Iloista Yaldaa! Shabe Yalda Mubarak!